Α4-0327/95

Ψήφισμα επί της 24ης έκθεσης της Επιτροπής για την πολιτική ανταγωνισμού

Το Ευρωπαϊκό Κοινοβούλιο,

- έχοντας υπόψη την 24η έκθεση της Επιτροπής για την πολιτική ανταγωνισμού (COM(95)0142 - C4-0165/95),

- έχοντας υπόψη την απάντηση της Επιτροπής στο ψήφισμα του Κοινοβουλίου της 16ης Μαρτίου 1995 σχετικά με την XXIII έκθεση ((ΕΕ C 89, της 10.04.1995, σελ. 146)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Νομικών Θεμάτων και Δικαιωμάτων των Πολιτών και της Επιτροπής Εξωτερικών Οικονομικών Σχέσεων (Α4-0327/95),

Α. έχοντας υπόψη τη συνεχιζόμενη απελευθέρωση των συναλλαγών σε αγαθά και υπηρεσίες, μέσω της εφαρμογής των αποτελεσμάτων του Γύρου της Ουρουγουάης, γεγονός που έχει ως συνέπεια την προσφορά στις διεθνείς εταιρίες όλο και περισσότερων δυνατοτήτων για εμπορική δραστηριότητα σε παγκόσμιο επίπεδο,

Β. λαμβάνοντας υπόψη ότι η επιδίωξη ελεύθερου και θεμιτού ανταγωνισμού διεπόμενου από κανόνες αποτελεί έναν από τους ακρογωνιαίους λίθους τόσο για την ενιαία αγορά όσο και για την ίδια την ευρωπαϊκή ολοκλήρωση,

Γ. λαμβάνοντας υπόψη ότι ο στόχος της πολιτικής ανταγωνισμού πρέπει να είναι η προώθηση της αποτελεσματικότητας και της ανταγωνιστικότητας της παραγωγής και της διανομής με στόχο τη δημιουργία θέσεων απασχόλησης και με παράλληλη προστασία των συμφερόντων όλων όσων συμμετέχουν στις διαδικασίες παραγωγής και διανομής (ιδιοκτητών και εργαζομένων, καταναλωτών, αλλά και του περιβάλλοντος),

1. χαιρετίζει την 24η έκθεση της Επιτροπής για την πολιτική ανταγωνισμού και την κατά βάσιν ορθή εφαρμογή των κοινοτικών κανόνων ανταγωνισμού την οποία διαπιστώνει, καθώς και το ξεχωριστό τεύχος στο οποίο συνοψίζονται οι αποφάσεις και οι εξελίξεις του έτους κατά τρόπο ευκόλως κατανοητό[semigr ]

2. χαιρετίζει τη σημαντική μείωση των εκκρεμουσών υποθέσεων στο πλαίσιο των άρθρων 85 και 86, σε σχέση με το 1993, καθώς και την αποφασιστική δράση της Επιτροπής κατά ορισμένων μεγάλων καρτέλ σε κομβικούς οικονομικούς τομείς[semigr ]

3. επισημαίνει την αυξανόμενη πολυπλοκότητα του έργου της Επιτροπής λαμβάνοντας υπόψη την εκρηκτική αύξηση του αριθμού των στρατηγικών συμφωνιών, καθώς και τις δυσκολίες για την αύξηση του ειδικού βάρους των θετικών τους πτυχών, λόγω της ανάγκης να προστατευθεί ο ελεύθερος ανταγωνισμός[semigr ]

4. επισημαίνει επίσης τη σημαντική αύξηση του αριθμού των κοινοποιήσεων συγκεντρώσεων, συμπεριλαμβανομένης της αύξησης του αριθμού των υποθέσεων που χρειάζονται ενδελεχέστερη εξέταση[semigr ]

Η αρμόδια επί του ανταγωνισμού αρχή

5. εκφράζει την ανησυχία του για τη σωρεία των αδημοσίευτων αποφάσεων στη ΓΔ IV, η οποία προφανώς οφείλεται εν μέρει στις καθυστερήσεις στη μετάφραση[semigr ] ζητεί να χορηγηθούν περισσότεροι πόροι στη ΓΔ και να ληφθεί μέριμνα για τη βελτίωση της οργανωτικής δομής και της πρόσβασης στις τεχνολογίες της πληροφόρησης[semigr ] χαιρετίζει, ωστόσο, την ταχύτητα και αποτελεσματικότητα με την οποία ειδικά η ομάδα εργασίας για τις συγχωνεύσεις (Merger Task Force) διαβιβάζει τις αποφάσεις της[semigr ]

6. εκφράζει τη βαθειά του απογοήτευση για τον καταμερισμό των αρμοδιοτήτων μεταξύ των Γενικών Διευθύνσεων της Επιτροπής, βάσει του οποίου ορισμένες υποθέσεις κρατικών ενισχύσεων αξιολογούνται από γενικές διευθύνσεις διαφορετικές της ΓΔ IV, και προτείνει το χειρισμό όλων των υποθέσεων κρατικών ενισχύσεων από τη ΓΔ IV, προκειμένου να καταστεί πραγματικά η αρμόδια επί του ανταγωνισμού αρχή της Ευρωπαϊκής Ένωσης[semigr ]

Διαφάνεια και επικουρικότητα

7. θεωρεί ότι η διαφάνεια έχει ζωτική σημασία για τη δημόσια αποδοχή της πολιτικής ανταγωνισμού[semigr ] χαιρετίζει, στο πλαίσιο αυτό, την πρωτοβουλία της αρμόδιας επί του ανταγωνισμού Γενικής Διεύθυνσης της Επιτροπής να δημοσιεύει τακτικά ενημερωτικό έντυπο σχετικά με τις εν εξελίξει υποθέσεις σε θέματα ανταγωνισμού, αλλά καλεί την προαναφερθείσα Γενική Διεύθυνση να βελτιώσει περαιτέρω την ενημέρωση που παρέχει, ιδίως σε ό,τι αφορά τις υποθέσεις κρατικών ενισχύσεων[semigr ]

8. θεωρεί ότι οι μικρομεσαίες επιχειρήσεις συχνά δεν έχουν τη δέουσα πληροφόρηση και αντιμετωπίζουν δυσκολίες στο να την αποκτήσουν, σχετικά με αποφάσεις που τις αφορούν και προτείνει ένα είδος απευθείας τηλεφωνικής σύνδεσης με την ΓΔ IV, μέσω της οποίας οι ΜΜΕ θα μπορούν να λαμβάνουν τη σχετική πληροφόρηση[semigr ]

9. υποστηρίζει τις προσπάθειες να προωθηθεί η αποκέντρωση στην εφαρμογή των κανόνων του ανταγωνισμού, υπό την προϋπόθεση ότι διασφαλίζεται η βασική ισορροπία μεταξύ της επικουρικότητας και της ανάγκης για «δίκαιους κανόνες του παιχνιδιού»[semigr ] απευθύνει, ωστόσο, αυστηρή προειδοποίηση εναντίον κάθε τάσεως για επανεθνικοποίηση της πολιτικής ανταγωνισμού[semigr ]

10. ζητεί την ενίσχυση του δημοκρατικού ελέγχου επί της πολιτικής ανταγωνισμού στην Ευρωπαϊκή Ένωση και, προς το σκοπό αυτό, καλεί τον επί του ανταγωνισμού αρμόδιο Επίτροπο να ενημερώσει αυτοπροσώπως την Επιτροπή Οικονομικής, Νομισματικής και Βιομηχανικής Πολιτικής του Ευρωπαϊκού Κοινοβουλίου σχετικά με τις πρόσφατες αποφάσεις και εξελίξεις στο πεδίο της πολιτικής ανταγωνισμού[semigr ] η ενημέρωση αυτή θα πρέπει να πραγματοποιείται ανά τακτά χρονικά διαστήματα και με έναν ρυθμό που θα ορισθεί μετά από συμφωνία με την ως άνω επιτροπή[semigr ]

11. αναθέτει στην αρμόδια επιτροπή του να εξετάζει, σε ετήσια βάση, την εξέλιξη της πολιτικής ανταγωνισμού, με την ευκαιρία της συζήτησης σχετικά με την ετήσια έκθεση της Επιτροπής περί της πολιτικής ανταγωνισμού και να εκφράζει την πολιτική του συγκατάθεση κατά τη διάρκεια της Ολομέλειας[semigr ]

12. καλεί την Επιτροπή να συντάξει ετήσια έκθεση για την βιομηχανική πολιτική ούτως ώστε να εξεταστεί από κοινού με τις ετήσιες εκθέσεις σχετικά με την πολιτική ανταγωνισμού και την ενιαία αγορά[semigr ]

13. ζητεί να καταβληθούν μεγαλύτερες προσπάθειες στο πλαίσιο της ετήσιας έκθεσης, προκειμένου να εκτιμηθούν οι επιπτώσεις της πολιτικής ανταγωνισμού σε άλλα πεδία, ιδιαίτερα δε στην κοινωνική, την περιφερειακή και την περιβαλλοντική πολιτική[semigr ]

Οι προκλήσεις που αντιμετωπίζει η πολιτική ανταγωνισμού

14. θεωρεί ότι η Οικονομική και Νομισματική Ένωση θα δημιουργήσει ένα εντελώς νέο ανταγωνιστικό περιβάλλον στο πλαίσιο του οποίου η υποτίμηση δεν θα αποτελεί πλέον μέσον οικονομικής πολιτικής[semigr ] ζητεί από την Επιτροπή να διασφαλίσει ότι η κρατική βοήθεια δεν θα θεωρείται ως εναλλακτική λύση της υποτίμησης με στόχο την ενίσχυση επιλεγμένων βιομηχανιών ή τομέων και ότι, αντίθετα, οι δημοσιονομικοί περιορισμοί θα χρησιμοποιηθούν προκειμένου να μειώσουν τις δυνατότητες των κρατών μελών να χορηγούν κρατικές ενισχύσεις[semigr ]

15. υπενθυμίζει ότι το Λευκό Βιβλίο για την ανάπτυξη, την ανταγωνιστικότητα και την απασχόληση τονίζει τη σημασία της πολιτικής ανταγωνισμού ως παράγοντα της βιομηχανικής αναδιάρθρωσης και ζητεί οι υποθέσεις για θέματα ανταγωνισμού που βρίσκονται ενώπιον της Επιτροπής και θα είχαν ως αποτέλεσμα τη δημιουργία θέσεων απασχόλησης, να εξετασθούν υπό το πρίσμα αυτό[semigr ]

16. πιστεύει ότι η Επιτροπή μπορεί να αντιμετωπίσει ευνοϊκότερα τις συμφωνίες μεταξύ επιχειρήσεων σε τομείς της αγοράς όπως οι τηλεπικοινωνίες και η τεχνολογία της πληροφορίας που βρίσκονται σε φάσης απελευθέρωσης και παγκοσμιοποίησης, καθώς και τις συμφωνίες που μπορούν να βελτιώσουν ουσιαστικά τις προσπάθειες των επιχειρήσεων στον τομέα της έρευνας και της ανάπτυξης[semigr ]

17. ζητεί την σε βάθος αναθεώρηση του κανονισμού ΕΟΚ 17/62 του Συμβουλίου σχετικά με την εφαρμογή των άρθρων 85 και 86 ((ΕΕ C 13 της 21.02.1962, σελ. 204)) της Συνθήκης και προτείνει, σε σχέση με αυτό, η Επιτροπή να τηρεί ευνοϊκότερη στάση απέναντι στις κάθετες συμφωνίες μεταξύ επιχειρήσεων του ίδιου τομέα, που συνήθως είναι διαφανέστερες από τις οριζόντιες συμφωνίες και είναι βέβαιο ότι θα καταστούν συνηθέστερες με την ολοκλήρωση της ενιαίας αγοράς[semigr ]

18. επαναλαμβάνει το αίτημά του να πραγματοποιηθεί πρόοδος στο ζήτημα της μείωσης των ανωτάτων ορίων του κύκλου εργασιών πάνω από τα οποία μία συγκέντρωση μπορεί να θεωρηθεί ότι έχει κοινοτική διάσταση, επισημαίνοντας ότι ο προχωρημένος βαθμός ολοκλήρωσης της ενιαίας αγοράς απαιτεί χαμηλότερα όρια[semigr ]

19. χαιρετίζει τη δημιουργία ειδικευμένης μονάδας για τα καρτέλ εντός της ΓΔ IV της Επιτροπής, της οποίας αποκλειστικό έργο θα είναι ο εντοπισμός καρτέλ και η προετοιμασία αποφάσεων για την απαγόρευσή τους και την επιβολή προστίμων[semigr ]

20. χαιρετίζει τις ενέργειες που έχουν ήδη πραγματοποιηθεί για την εισαγωγή του ανταγωνισμού σε τομείς οι οποίοι μέχρι πρότινος προστατεύονταν από τις εθνικές κυβερνήσεις ζητεί τη συνέχιση της διαδικασίας αυτής, υπενθυμίζει όμως την ανάγκη να υπάρχει ένα κανονιστικό πλαίσιο το οποίο θα διασφαλίζει τα δημόσια συμφέροντα και να τηρούνται στους τομείς των τηλεπικοινωνιών και της ενέργειας οι αρχές της καθολικότητας, της συνέχειας και της διαφάνειας, οι οποίες είναι θεμελιώδεις για την έννοια της δημόσιας παροχής υπηρεσιών[semigr ]

21. καλεί την Επιτροπή να εκπονήσει προτάσεις για τον ορισμό και τη χρηματοδότηση των δημόσιων υπηρεσιών και καλεί να συμπεριληφθεί ορισμός των δημόσιων υπηρεσιών στη Συνθήκη, κατά τη διάρκεια της Διακυβερνητικής Διάσκεψης του 1996[semigr ]

22. αντιτίθεται στην χρήση του άρθρου 90, παρ. 3 της Συνθήκης ΕΚ στις περιπτώσεις που η Επιτροπή έχει θεσπίσει οδηγία χωρίς τη δημοκρατική εποπτεία του Ευρωπαϊκού Κοινοβουλίου[semigr ]

23. ζητεί να επιδοτηθεί κατάλληλα, στο πλαίσιο της πολιτικής ανταγωνισμού η διαδικασία διαρθρωτικής μεταβολής στον τομέα των δημόσιων υπηρεσιών, με τήρηση των βασικών αρχών που χαρακτηρίζουν την έννοια της δημόσιας υπηρεσίας[semigr ]

24. επισημαίνει ότι η πολιτική ανταγωνισμού πρέπει να συνοδεύεται από την εφαρμογή μιας αποτελεσματικής πολιτικής για τη χρηματοδότηση και τον ακριβή προσδιορισμό μιας καθολικής υπηρεσίας, στους τομείς εκείνους που προσφέρουν ορισμένες υπηρεσίες στο σύνολο των ευρωπαίων πολιτών, ανεξάρτητα από τον τόπο κατοικίας τους ή την κοινωνική τους θέση και ζητεί, στον τομέα αυτό, να ανασταλεί η εφαρμογή του άρθρου 90, παρ. 3[semigr ]

25. καλεί την Επιτροπή να συμπεριλάβει στην εφαρμογή των κανόνων ανταγωνισμού και άλλους τομείς πολιτικής όπως την προώθηση της εσωτερικής αγοράς και της οικονομικής ανάπτυξης, την απασχόληση και τη διεθνή ανταγωνιστικότητα της Ευρωπαϊκής Ένωσης[semigr ]

26. εκφράζει τη λύπη του για το γεγονός ότι δεν έχει αναθεωρηθεί έως σήμερα ο κανονισμός (ΕΟΚ) αριθ. 4064/89 οι ρυθμίσεις για τον έλεγχο των συγχωνεύσεων των επιχειρήσεων ((ΕΕ L 365 της 30.12.1989, σελ. 1)) και ζητεί την άμεση διεξαγωγή σχετικής αναθεώρησης[semigr ]

27. καλεί την Επιτροπή να εφαρμόσει αυστηρά τους κανόνες που αφορούν τη χορήγηση κρατικών ενισχύσεων και να συμβιβάσει την εφαρμογή αυτή με τις αρχές της οικονομικής και κοινωνικής συνοχής και της προστασίας των κοινοτικών συμφερόντων στην περιφερειακή της πολιτική[semigr ]

28. καλεί την Επιτροπή να ελευθερώσει πλήρως τους τομείς των τηλεπικοινωνιών και των ταχυδρομικών υπηρεσιών, διασφαλίζοντας παράλληλα τη διατήρηση αποτελεσματικών υπηρεσιών για όλους τους καταναλωτές σε όλα τα μέρη της Κοινότητας[semigr ]

29. αναγνωρίζει ότι, ενώ η εφαρμογή των κανόνων του ανταγωνισμού για τις δημόσιες υπηρεσίες θα πρέπει να αποτελέσει αντικείμενο τακτικών ελέγχων, οι υπηρεσίες θα πρέπει να διατηρηθούν στο ίδιο επίπεδο που αναμένουν δικαιωματικά οι πολίτες της Ένωσης[semigr ]

30. καλεί την Επιτροπή να συνεργαστεί στενά με τις εθνικές αρχές των κρατών μελών και με άλλους φορείς όπως με τις αρχές των ΗΠΑ και τον Παγκόσμιο Οργανισμό Εμπορίου με στόχο τη δημιουργία ενός παγκόσμιου πλαισίου διαρκούς ανάπτυξης και δίκαιου ανταγωνισμού, και συγχρόνως να τηρεί την υποχρέωσή της να μεριμνά για τα συμφέροντα της πολιτικής ανταγωνισμού της ίδιας της Κοινότητας, σε διεθνές επίπεδο[semigr ]

Ο σύνδεσμος μεταξύ της πολιτικής ανταγωνισμού, της ανταγωνιστικότητας και της απασχόλησης

31. επισημαίνει ότι το πνεύμα της ενιαίας αγοράς - άρση των εμπορικών φραγμών μεταξύ των κρατών μελών σε συνδυασμό με ισχυρή πολιτική ανταγωνισμού - έχει μεν αποφέρει σημαντικά οφέλη αλλά δεν έχει κατορθώσει να λύσει βασικά προβλήματα της Ευρώπης που συνδέονται με την έλλειψη ανταγωνιστικότητας και τη διαρθρωτική ανεργία[semigr ]

32. ζητεί, κατά συνέπεια, να εκπονηθεί διεξοδική μελέτη σχετικά με το σύνδεσμο μεταξύ της πολιτικής ανταγωνισμού, της ανταγωνιστικότητας και της απασχόλησης[semigr ]

33. καλεί την Επιτροπή - χρησιμοποιώντας όλα τα διαθέσιμα μέσα που προβλέπει η Συνθήκη - να τροχοδρομήσει μια ενεργό βιομηχανική πολιτική ούτως ώστε να εξασφαλιστεί ο ισόρροπος συνδυασμός κάθε ακολουθούμενης πολιτικής σε επίπεδο Ευρωπαϊκής Ένωσης[semigr ]

34. χαιρετίζει το γεγονός ότι η ετήσια έκθεση αναγνωρίζει ότι με την αύξηση της διεθνοποίησης, οποιοσδήποτε προσδιορισμός των σημαντικών αγορών ή των υφιστάμενων ή ενδεχόμενων ανταγωνιστών θα πρέπει να λαμβάνει υπόψη του τις τρίτες χώρες[semigr ]

35. χαιρετίζει επίσης την ευνοϊκή στάση που υιοθετεί η Επιτροπή απέναντι σε μορφές συνεργασίας που ενισχύουν την αποτελεσματικότητα και κατά συνέπεια την ανταγωνιστικότητα των εμπλεκόμενων επιχειρήσεων[semigr ]

36. χαιρετίζει τις προσπάθειες για ενθάρρυνση της μεταφοράς τεχνολογίας με την απλούστευση του νομικού πλαισίου που διέπει τις συμφωνίες παραχώρησης διπλωμάτων ευρεσιτεχνίας και τεχνογνωσίας[semigr ]

37. ζητεί να διευκρινισθεί περισσότερο το πεδίο εφαρμογής της συνεργασίας μεταξύ των μικρομεσαίων επιχειρήσεων μέσα στο πλαίσιο της πολιτικής ανταγωνισμού[semigr ]

Κρατικές ενισχύσεις

38. εκφράζει τη βαθειά του ανησυχία για το ύψος των ενισχύσεων που χορηγούνται σε ευρωπαϊκές αεροπορικές εταιρίες και ζητεί την αυστηρή εφαρμογή της αρχής «πρώτη και τελευταία φορά»[semigr ]

39. ζητεί, ωστόσο, επίμονα να διατηρηθεί η δυνατότητα χορήγησης κρατικών ενισχύσεων για την μετατροπή βιομηχανιών που πλήττονται λόγω διαρθρωτικών μεταβολών καθώς και ενισχύσεων, κατά τη μεταβατική περίοδο, για το θιγόμενο από τα νέα μέτρα εργατικό δυναμικό[semigr ]

40. συμφωνεί ότι οι κρατικές ενισχύσεις πρέπει να χορηγούνται όχι αποκλειστικά για την υπεράσπιση εθνικών συμφερόντων αλλά και για την προάσπιση των κοινοτικών συμφερόντων και πιστεύει ότι το πεδίο για την αποτελεσματική παρέμβαση έχει σε κάποιο βαθμό μετατοπισθεί προς το ευρωπαϊκό επίπεδο[semigr ]

41. θεωρεί ότι οι επιχειρήσεις έχουν θεμελιώδες δικαίωμα να προασπίζουν εαυτές από αυθαίρετες παρεμβάσεις του κράτους που μπορούν να ακυρώσουν ιδιοκτησιακά δικαιώματα με στρεβλώσεις του ανταγωνισμού. Τα δικαιώματα τρίτων μερών πρέπει να ενισχυθούν για να δημιουργηθεί μία νέα φιλοσοφία που θα βασίζεται στα εξής:

- δικαίωμα πληροφόρησης,

- δικαίωμα διατύπωσης των απόψεων ενώπιον των αρμοδίων,

- δικαίωμα διατύπωσης των παρατηρήσεων πριν από τη λήψη των αποφάσεων,

- δικαίωμα προσφυγής σε νομική βοήθεια[semigr ]

42. χαιρετίζει την αναγνώριση, εκ μέρους της Επιτρπής, του γεγονότος ότι οι ενισχύσεις στην έρευνα και ανάπτυξη και στις μικρές και μεσαίες επιχειρήσεις δεν επιδέχονται μείωση και ζητεί να υπάρξουν διευκρινίσεις όσον αφορά τις ενισχύσεις στην απασχόληση, ιδιαίτερα λαμβάνοντας υπόψη τη δρατήρια πολιτική για την αγορά εργασίας, υπέρ της οποίας συνηγορεί η Λευκή Βίβλος για την ανάπτυξη, την ανταγωνιστικότητα και την απασχόληση (COM(93)0700 - C3-0509/93)[semigr ]

43. τονίζει ότι οι αγορές και οι συγχωνεύσεις επιχειρήσεων ενδέχεται να έχουν σοβαρές συνέπειες για τους εργαζόμενους των εν λόγω επιχειρήσεων και ζητεί την αναδιαμόρφωση της πολιτικής ανταγωνισμού ούτως ώστε να λαμβάνονται υπόψη οι κοινωνικοί παράγοντες[semigr ]

44. επισημαίνει ότι η oδηγία 94/45/ΕΚ του Συμβουλίου της 22.09.1994, σχετικά με τη σύσταση Επιτροπής Ευρωπαϊκής Επιχείρησης ή σχετικά με μια διαδικασία ενημέρωσης και διαβούλευσης με τους εργαζομένους στις επιχειρήσεις και ομάδες επιχειρήσεων ευρωπαϊκής διάστασης ((ΕΕ L 254 της 30.09.1994, σελ. 64)) που εγκρίθηκε πρόσφατα αποδεικνύει την αποφασιστικότητα της Επιτροπής στην προστασία του δικαιώματος των εργαζομένων για μια ανεξάρτητη εκπροσώπηση μέσα στις επιχειρήσεις της ΕΕ που ασκούν διασυνοριακές δραστηριότητες[semigr ]

45. καλεί την Επιτροπή να καταβάλει κάθε δυνατή προσπάθεια για να διασφαλίσει την τήρηση της βασικής αυτής δημοκρατικής αρχής ακόμη και σε περιπτώσεις συγχωνεύσεων ή κοινοπραξιών μεταξύ εταιριών της Ε.Ε και εταιριών εκτός της επικράτειας της Ε.Ε.[semigr ]

Διεθνείς πτύχες

46. χαιρετίζει τις προσπάθειες της Επιτροπής να εισαγάγει κανόνες για τον ανταγωνισμό σε διεθνές επίπεδο και θεωρεί ότι η νέα συμφωνία συνεργασίας μεταξύ Ευρωπαϊκής Ένωσης και Ηνωμένων Πολιτειών, καθώς και η συμφωνία του ΟΟΣΑ για ενίσχυση των ναυπηγείων, αποτελούν σημαντικά βήματα προς την κατεύθυνση της στενότερης διεθνούς συνεργασίας[semigr ]

47. επισημαίνει ότι η συνεχιζόμενη απελευθέρωση των συναλλαγών σε αγαθά και υπηρεσίες θα συνεισφέρει στην ευημερία του κοινωνικού συνόλου και ιδιαίτερα των καταναλωτών μόνο εάν θεσπισθούν παράλληλα σε διεθνές επίπεδο ενιαίες και δεσμευτικές διατάξεις για τις επιχειρηματικές δραστηριότητες[semigr ]

48. υποστηρίζει, επομένως, την άμεση έναρξη διαπραγματεύσεων υπό την αιγίδα του Παγκόσμιου Οργανισμού Εμπορίου (ΠΟΕ) με στόχο να συμπεριληφθεί στο πολυμερές σύστημα παγκόσμιων εμπορικών συναλλαγών ένα σύνολο κατώτατων αποδεκτών προδιαγραφών ανταγωνισμού και κοινωνικής και περιβαλλοντικής προστασίας[semigr ]

49. καλεί την Επιτροπή να υποβάλει στο Συμβούλιο των Υπουργών σχέδιο εντολής για την έναρξη διαπραγματεύσεων[semigr ]

50. θεωρεί ως τα σημαντικότερα στοιχεία ενός διεθνούς συστήματος κανόνων ανταγωνισμού την απαγόρευση της σύναψης, μεταξύ επιχειρήσεων, συμφωνιών μη ανταγωνισμού (καρτέλ) που παραβιάζουν τους κανόνες του ανταγωνισμού, τον έλεγχο των διασυνοριακών συγχωνεύσεων καθώς και τη θέσπιση κώδικα για τις κρατικές ενισχύσεις, λαμβάνοντας υπόψη τις προβλεπόμενες μεταβατικές περιόδους και τα ιδιαίτερα καθεστώτα για τις αναπτυσσόμενες χώρες που προβλέπει ο ΠΟΕ[semigr ]

51. τονίζει ιδιαίτερα τη σημασία που έχει η ανταλλαγή εμπιστευτικών πληροφοριών μεταξύ των αρμόδιων για τον ανταγωνισμό αρχών της ΕΕ και τρίτων χωρών που αποτελεί απαραίτητη προϋπόθεση για την αποτελεσματική εφαρμογή των κανόνων του ανταγωνισμού[semigr ]

52. αναγνωρίζει, ότι οι υπάρχουσες διμερείς συμφωνίες συνεργασίας μεταξύ της ΕΕ και ενός μεγάλου αριθμού τρίτων χωρών στον τομέα της πολιτικής ανταγωνισμού αποτελούν μία σημαντική συνεισφορά όσον αφορά τη βελτίωση του διεθνούς ανταγωνισμού[semigr ] εκφράζει ωστόσο την πεποίθησή του ότι το δίκτυο αυτό των διμερών συμφωνιών δεν μπορεί να αντικαταστήσει τους πολυμερούς αποδοχής κανόνες ανταγωνισμού[semigr ]

53. εκφράζει την πεποίθηση ότι μία πολυμερής συμφωνία θα συνεισέφερε στη μείωση της χρήσης μέτρων διασφάλισης, όπως είναι τα μέτρα αντιντάμπιγκ[semigr ]

54. τονίζει, ότι η επιδιωκόμενη απελευθέρωση των διεθνών άμεσων επενδύσεων καθιστά ακόμα πιο αναγκαία τη θέσπιση ενιαίων κανόνων ανταγωνισμού και υπενθυμίζει, στο πλαίσιο αυτό, την υποχρέωση που έχουν αναλάβει τα κράτη μέλη του ΠΟΕ να ελέγξουν το ενδεχόμενο ένταξης κανόνων ανταγωνισμού στη συμφωνία σχετικά με τα μέτρα που αφορούν τις επενδύσεις στον εμπορικό τομέα, κατά τη διαδικασία αναθεώρησης της συμφωνίας αυτής[semigr ]

55. σημειώνει ότι η ελευθέρωση των εμπορικών σχέσεων με τις χώρες της Κεντρικής και Ανατολικής Ευρώπης θα καταστήσει απαραίτητο τον προσεκτικό συντονισμό των κανόνων ανταγωνισμού μεταξύ της Ευρωπαϊκής Ένωσης και των συγκεκριμένων χωρών, εις τρόπον ώστε οι επιχειρήσεις της Ευρωπαϊκής Ένωσης να μην αντιμετωπίζουν αθέμιτο ανταγωνισμό από επιχειρήσεις χωρών με λιγότερο αυστηρούς κανόνες σε θέματα ανταγωνισμού[semigr ]

56. τονίζει ότι η ολοκλήρωση της ενιαίας αγοράς χωρίς σύνορα έχει ουσιαστικά καταστήσει άνευ αντικειμένου τις μακρές μεταβατικές περιόδους και τις παρεκκλίσεις για τις χώρες της Κεντρικής και Ανατολικής Ευρώπης, προκειμένου να καταστεί δυνατή η ταχεία προσχώρησή τους και επιμένει ότι οι χώρες αυτές πρέπει πρώτα να συμμορφωθούν με όλη τη νομοθεσία της εσωτερικής αγοράς, συμπεριλαμβανομένων των κανόνων περί ανταγωνισμού, ώστε να αποφευχθεί η υπονόμευση των θεμελίων της Ένωσης[semigr ]

57. συμφωνεί ότι, σε διεθνές επίπεδο, απαιτείται ένα νέο σύνολο κανόνων περί ανταγωνισμού, οι οποίοι θα πρέπει να στοχεύουν στην άρση των εμποδίων που τίθενται στις εμπορικές συναλλαγές, είτε αφορούν τον ιδιωτικό, είτε το δημόσιο τομέα[semigr ] τονίζει ότι κατά τη θέσπιση παρόμοιων διεθνών κανόνων περί ανταγωνισμού θα πρέπει να ληφθούν υπόψη οι κοινωνικοί και περιβαλλοντικοί παράγοντες.

58. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο, στις αρμόδιες αρχές των κρατών μελών και των χωρών της ΕΖΕΣ, καθώς και στις κυβερνήσεις και τα κοινοβούλια των κρατών μελών και των χωρών της ΕΖΕΣ.